stanford-oval/wikipedia huggingface dataset:
Telefonplan

Ericssonin rakennus Telefonplanilla.
L. M. Ericssonin patsas Telefonplanilla.
Telefonplan on aukio ja metroasema Midsommarkransenin kaupunginosassa Tukholmassa, Ruotsissa. Sen koko on noin 50 × 60 metriä. Aukiolla sijaitsee ruotsalaisen teollisuusmies Lars Magnus Ericssonin patsas. Tukholman metron Tunnelbanan punaisen linjan asema Telefonplan avattiin 5. huhtikuuta 1964. Viereisessä bussiterminaalissa on Bo Samuelssonin keraaminen taideteos vuodelta 1997, jossa on nimi Telefonplan kirjoitettuna morseaakkosin. Aukion laidalla on myös taideoppilaitos Konstfack.
Sarah Wayne Callies

| Sarah Wayne Callies |
| --- | --- |
 Sarah Wayne Callies vuonna 2012.
Henkilötiedot
Syntynyt: 1. kesäkuuta 1977 (ikä 47) La Grange, Illinois, Yhdysvallat
Ammatti:  näyttelijä
Puoliso:  Josh Winterhalt (2002–)
Näyttelijä
Aktiivisena:  2003–
Merkittävät roolit:  Tarzan Pako Faces in the Crowd The Walking Dead
Aiheesta muualla
IMDb 
Elonet
Sarah Wayne Callies (s. 1. kesäkuuta 1977 La Grange, Illinois, Yhdysvallat) on yhdysvaltalainen näyttelijä. Hänet tunnetaan muun muassa rooleistaan tohtori Sara Tancredina televisiosarjassa Pako ja Lori Grimesina sarjassa The Walking Dead.
Elämäkerta > Nuoruus

Calliesin perhe muutti Honoluluun, Havaijille kun Sarah oli yksivuotias. Hänen molemmat vanhempansa ovat yliopistoprofessoreita. Sarah valmistui Dartmouth Collegesta ja suoritti kuvataiteiden maisterin tutkinnon Denverin kansallisessa teatterikonservatoriossa Dallasissa, Texasissa.
Elämäkerta > Ura

Calliesin ensimmäinen televisiorooli oli Queens Supreme -nimisessä televisiosarjassa, jossa hän esitti Kate O’Malley -nimistä tyttöä. Hän esitti myös etsivä Jane Porteria televisiosarjassa Tarzan.
Callies teki monia vierailuja televisiosarjoissa Kova laki: Erikoisyksikkö, Dragnet, House ja Num3rot. Pienien rooliensa jälkeen Callies sai pääroolin televisiosarjassa Pako, jossa hän esittää Sara Tancredia. Hänen roolinsa Tancredina kesti vuodesta 2005 aina vuoteen 2008 saakka.
Elämäkerta > Yksityiselämä

Sarah Wayne Callies on naimisissa Josh Winterhaltin kanssa. Naimisiin mennessään hän otti äitinsä tyttönimen. Calliesilla ja Winterhaltilla on yksi lapsi, heinäkuussa 2007 syntynyt tytär.
Filmografia > Elokuvat

| Elokuvat> Vuosi | Elokuvat> Nimi | Elokuvat> Rooli |
| --- | --- | --- |
| 2004 | The Secret Service | Laura Kelly |
| 2006 | Yhdeksän oivalluksen tie | Marjorie |
| 2007 | Whisper | Roxanne |
| 2008 | Bittersweet | Robyn |
| 2010 | Tangled | Chloe / Sally |
| 2010 | Lullaby for Pi | Josephine |
| 2011 | Black Gold | Kate Summers |
| 2011 | Faces in the Crowd | Francine |
| 2012 | Black November | Kate Summers |
| 2014 | Myrskyn silmässä | Allison Stone |
| 2015 | Pay the Ghost | Kristen |
| 2016 | The Other Side of the Door | Maria |
| 2017 | The Show | Karina |
Filmografia > Televisiosarjat

| Televisiosarjat> Vuosi | Televisiosarjat> Nimi | Televisiosarjat> Rooli | Televisiosarjat> Jaksot |
| --- | --- | --- | --- |
| 2003 | Kova laki: Erikoisyksikkö | Jenny Rochester | ”Privilege” |
| 2003 | Dragnet | Kathryn ”Kate” Randall | ”The Brass Ring” |
| 2003 | Tarzan | Jane Porter | 9 jaksoa |
| 2003–2007 | Queens Supreme | Kate O’Malley | 5 jaksoa |
| 2005 | Num3rot | Kim Hall | ”Counterfeit Reality” |
| 2005–2009, 2017 | Pako | Sara Tancredi | 76 jaksoa |
| 2010 | House | Julia | ”Open and Shut” |
| 2010–2013 | The Walking Dead | Lori Grimes | 27 jaksoa |
| 2016 | Colony | Katie Bowman | 36 jaksoa |
| 2017 | The Long Road Home | Leann Volesky | 6 jaksoa |
| 2019 | Unspeakable | Margaret Sanders | 8 jaksoa |
| 2020 | Council of Dads | Robin Perry | 10 jaksoa |
| 2023 | The Company You Keep | Birdie |  |
Palkinnot ja ehdokkuudet

| Vuosi | Palkinto | Kategoria | Televisiosarja/Elokuva | Tulos |
| --- | --- | --- | --- | --- |
| 2011 | Saturn-palkinto | Paras naisnäyttelijä televisiosarjassa | The Walking Dead | Ehdokkuus |
| 2012 | Scream Awards | Paras kauhu näyttelijätär | The Walking Dead | Ehdokkuus |
| 2012 | Satellite Awards | Paras televisionäyttelijäkokoonpano | The Walking Dead | Voitto |
Aiheesta muualla

Sarah Wayne Callies Internet Movie Databasessa. (englanniksi)
Sarah Wayne Callies Elonetissä.
Tammi Patterson

| Tammi Patterson |
| --- | --- |

Henkilötiedot
Syntynyt: 3. tammikuuta 1990 (ikä 34)
Kansalaisuus:   Australia
Tennispelaaja
Pituus:  167 cm
Kätisyys:  oikea
Palkintorahat:  194 296 USD
Kaksinpeli
Paras sijoitus:  289. (21.2.2011)
Voitot/tappiot:  173–199
Grand Slam -turnauksissa
Australian avoimet:  1. kierros (2016)
Nelinpeli
Paras sijoitus:  215  (23. lokakuuta 2017)
Voitot/tappiot:  145–137
Aiheesta muualla
ITF
WTA
Tammi Patterson (s. 3. tammikuuta 1990 Sydney) on australialainen tennispelaaja. Parhaimmillaan hän on ollut kaksinpelissä WTA-listan sijalla 289 helmikuussa 2011. Hän on voittanut urallaan kahdeksan ITF-turnausta nelinpelissä.
Patterson sai villin kortin Australian avoimiin 2016. Hän hävisi turnauksen avauskierroksella Ana Ivanovićille.
Aiheesta muualla

Tammi Patterson WTA:n sivuilla (englanniksi)
Tammi Patterson ITF:n sivuilla (englanniksi)
Tammihapero

| Tammihapero |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Lahko::  Russulales
Heimo::  Haperot ja rouskut Russulaceae
Suku::  Haperot Russula
Laji::  pseudointegra
Kaksiosainen nimi
 Russula pseudointegra  Arnould & Goris 
 Euroopan maat, joissa lajia tavataan
Katso myös
   Tammihapero Commonsissa 
Infobox OKNimi-testi OK: 
Tammihapero (Russula pseudointegra) on kupera tai laakealakkinen punainen haperolaji. Lakin leveys on 4–15 senttimetriä. Sen heltat ovat aluksi vaaleat ja vanhemmiten okranväriset. Jalka on 6–12 senttimetriä pitkä ja valkea. Malto on valkeaa. Sienen haju on hedelmäinen ja sen itiöpöly on keltaista. Sieni maistuu kitkerältä eikä ole ruokasieni. Se on kuitenkin syötävä, mutta tulee esikäsitellä keittämällä. Tammihapero kasvaa harvinaisena Etelä-Suomen tammialueilla tammen juurisienenä. Kasvuaika on elokuusta lokakuuhun. Laji on luokiteltu Suomessa elinvoimaiseksi.
Aiheesta muualla

Biopix valokuva
Laji.fi: Tammihapero
Ta

Ta tarkoittaa seuraavia:
Ta, Mikronesian saari
Grupo TACA, IATA-koodi TA, lentoyhtiö
ta, katakana-merkki タ ja hiragana-merkki た, japanin kielen kana-merkki
arabialainen kirjain tā’ (ت), ṯā’ (ث) tai ṭā’ (ط)
tamil, ISO 639-1 -koodi ta, kieli
tantaali, kemiallinen merkki Ta, alkuaine
TA-Yhtymä, TA, entinen Tarveasunnot, asuntoja rakennuttava ja omistava yhtiö
Telemarksavisa, TA, norjalainen sanomalehti
tera-ampeeri, tunnus TA, sähkövirran yksikkö
Tiedonantaja, TA, kommunistinen työväenlehti
Tristan da Cunha, ISO 3166-1 -koodi TA, valtio tai muu maantieteellinen alue
tutkimusalus, T/A, tutkimustoimintaan käytettävä laiva
Työväen Arkisto, TA, suomalainen työväenliikkeen arkisto.
Henkilöt

Ta on seuraavan henkilön nimi:
Ta Mok (1926–2006), Lounais-Kambodžan komentaja punaisten khmerien valtakaudella.
Taipaleenkylä

Taipaleenkylä voi tarkoittaa seuraavia maantieteellisiä kohteita:
Taipaleenkylä, kylä Alavudella
Taipaleenkylä, kylä Haukiputaalla
Taipaleenkylä, kylä Kemissä
Taipaleenkylä, kylä Äänekoskella.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Taipaleenkylä”, voi hakea sivunnimihaulla, laajalla sivunnimihaulla tai tekstihaulla.
Taivasjärvi

| Taivasjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Kangasala
Koordinaatit:  61°26′46″N, 24°30′25″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Längelmäveden alue (35.72)
Laskujoki:  oja Lammasojaan 
Järvinumero:  35.728.1.009
Mittaustietoja
Pinnankorkeus:  147 m  
Rantaviiva:  0,789 km  
Pinta-ala:  2,726 ha  
Saaria:  ei saaria 
 fiTaivasjärvi 
Taivasjärvi  on Pirkanmaalla Kangasalla Kauppilassa Laipanmaan metsäalueella sijaitseva järvi.
Maantietoa

Järven pinta-ala on 2,7 hehtaaria ja se on 350 metriä pitkä ja 150 metriä leveä. Se sijaitsee kallioisten mäkien ympäröimänä Hämeenkorven eteläpuolella. Järvellä ei ole kartan mukaan saaria ja sen rantaviivan pituus on 800 metriä. Järven rannoille mäkien rinteille on rakennettu kolme vapaa-ajan asuntoa. Niille tulee tiet Välimaan kylästä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Längelmäveden alueella (35.72), jonka Keljonjärven valuma-alueeseen (35.728) se kuuluu. Järven vedenpinnan korkeus on 147 metriä mpy. Järveen ei le johdettu ojia eikä sillä vaikuta kartan mukaan olevan laskuojaa. Vanhoissa peruskartassa on sen sijaan merkitty kapea tulvapuro, joka lähtee järven itärannasta ja laskee alas Lammasojaan. Lammasoja laskee Isoon Saksijärveen.
Telefe

| Telefe |
| --- | --- |

Lähetykset alkoivat:  1989
Omistaja:  Paramount Global
Tunnuslause:  Siempre juntos
Maa:   Argentiina
Näkyvyysalue:  Valtakunnallinen
Pääkonttori:  Buenos Aires
Kotisivu:  telefe.com
Infobox OKNimi-testi OK: 
Telefe on argentiinalainen televisiokanava, joka on perustettu vuonna 1989. Telefe on Paramount Globalin omistuksessa.
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivusto (Arkistoitu – Internet Archive) (espanjaksi)
Taipaleenkylä (Haukipudas)

Taipaleenkylä on kylä Oulun Haukiputaalla, Pohjois-Pohjanmaalla. Kylä sijaitsee entisen Kiimingin ja Haukiputaan kunnanrajan tuntumassa, ja matkaa Haukiputaan keskustaan kertyy 12,2 kilometriä.
Haukipudas
| --- | --- |
Kylät ja alueet:  Annalankangas · Asemakylä · Ervastinranta · Halosenniemi · Holstinmäki · Häyrysenniemi · Jokikylä · Kalimenkylä · Keiska · Kello · Kirkonkylä · Kiviniemi · Kurtinhauta · Martinniemi · Onkamo · Parkumäki · Putaankylä · Rivinnokka · Santaholma · Takkuranta · Taipaleenkylä · Ukonkaivos · Virpiniemi
Vesistöt:  Halosenlahti · Hekkalanlahti · Kalimeenoja · Kiiminkijoki
Muuta Haukiputaaseen liittyvää:  Ahmat · A. Santaholma Oy · Vapaa-aikakeskus Jatuli · Kirkko · Rautatieasema · Kellon asema · Martinniemen rata · Martinniemen asema · Martinniemen saha · Maunun saha · Nimettömänmatala · Nurkkanäyttämö · Rantapohja · Suurhiekka
Semele (oratorio)

Georg Friedrich Händel
Semele on Georg Friedrich Händelin kolminäytöksinen 'musiikkidraama', alun perin ohjeistettu esitettäväksi "oratorion tapaan",. William Congreven aikaisempaan oopperalibrettoon perustuva Semele on käytännössä oopperan kaltainen, mutta se esitettiin alun perin konserttiversiona Covent Gardenin teatterissa Lontoossa 10. helmikuuta 1744. Teoksen juoni on peräisin Ovidiuksen runoteoksesta Muodonmuutoksia ja kertoo Semelestä, Bacchuksen äidistä. Händel kutsui teostaan myös nimellä 'Semelen tarina'. Teos sisältää kuuluisan aarian Where'er you walk.
Teoksessa on sekä oopperan, oratorion että klassisen näytelmän piirteitä. Semele sai ensiesityksensä paastonaikaan, hänen vakiintuneena ajankohtanaan oratorion esittämiselle. Teos oli kuitenkin jotain muuta kuin lontoolainen yleisö Händeliltä odotti näin juhlavana aikana. Semelen teksti on maallinen, ja sen tarinaan sisältyy aviorikoksen kuvaus. Lukuisat polyfoniset kuoro-osuudet tekevät teoksesta erityisen Händelin oopperoihin verrattuna.  Semele sai ensin ilmestyessään neljä esitystä ja myöhemmin samana vuonna kaksi lisää. Nämä jäivät kuitenkin ainoiksi esityksiksi Händelin elinaikana. Nykyään Semeleä esitetään usein eri puolilla maailmaa sekä lavastettuna että konserttiversiona.
Roolit

| Rooli | Äänityyppi | Ensiesityksen solistit, 10> 2.1744 (Johtaja: Georg Friedrich Händel) |
| --- | --- | --- |
| Jupiter | tenori | John Beard |
| Cadmus, Theban kuningas | basso | Henry Reinhold |
| Semele, Cadmusin tytär, rakastunut Jupiteriin | sopraano | Elisabeth Duparc ("La Francesina") |
| Athamas, Boiotian prinssi, rakastunut Semeleen ja aikeissa naida tämän | altto | Daniel Sullivan |
| Ino, Semelen sisar, rakastunut Athamasiin | mezzosopraano | Esther Young |
| Somnus | basso | Henry Reinhold |
| Apollo | tenori | John Beard |
| Juno | mezzosopraano | Esther Young |
| Iris | sopraano | Christina Maria Avoglio |
| Ylipappi | basso | Henry Reinhold |
Kuoro (pappeja, auguureja, cupidoja, zefiirejä, nymfejä, nuorukaisia, palvelijoita)
Synopsis

Tiivistelmä:
Ylijumala Jupiter vie kuolevaisen prinsessan Semelen salaiseen piilopaikkaan vuorille pitääkseen tätä rakastajattarenaan. Kun Jupiterin vaimo Juno kuulee miehensä aviorikoksesta, hän raivostuu ja keksii juonen tuhotakseen Semelen. Juno lähestyy häntä valepuvussa ja, tytön turhamaisuuteen vedoten, houkuttelee hänet vaatimaan saada nähdä rakastajansa tämän jumalallisessa muodossa. Vastahakoisesti Jupiter suostuu, mutta hänen salamaniskunsa polttavat Semelen poroksi. Semelen tuhkasta nousee kuitenkin hänen ja Jupiterin syntymätön lapsi – Bacchus, viinin ja hurmion jumala.
Synopsis > Ensimmäinen näytös

Kreikassa, myyttien aikaan
Kohtaus Junon temppelissä. Alttarin luona on kultainen jumalattaren kuva.
Junon temppelissä Cadmus, Theban kuningas, valmistelee tyttärensä häitä Athamasin, Boiotian prinssin kanssa. Jumalattaren antamat merkit näyttävät, että hän hyväksyy liiton (resitatiivi Behold! Auspicious flashes rise ja kuoro Lucky omens bless our rites.) Morsian on kuitenkin vältellyt häitä keksimällä tekosyyn toisensa perään. Hänen isänsä ja sulhasehdokkaansa taivuttelevat häntä lopettamaan viivyttelyn (duetto Daughter, hear! Hear and obey!). Omassa mielessään Semele pohtii pulmaansa: hän ei haluaisi naimisiin prinssi Athamasin kanssa, koska rakastaa itseään Jupiteria, ja kutsuu nyt tätä avukseen (resitatiivi Ah me! What refuge now is left me?, arioso O Jove! In pity teach me which to choose ja aaria The morning lark). Athamas näkee Semelen kiihtymyksen mutta pitää sitä vain merkkinä tämän rakkaudesta häneen (aaria Hymen, haste, thy torch prepare). Semelen sisar Ino saapuu, hänkin tuskan vallassa, sillä hän puolestaan rakastaa Athamasia (kvartetto Why dost thou thus untimely grieve?). Jupiter on kuullut Semelen rukoukset. Hänen salamaniskunsa keskeyttävät häävalmistelut ja saavat kaikki pelon valtaan (kuoro: Avert these omens, all ye pow'rs). Junon papit keskeyttävät häät ja ajavat väen ulos temppelistä (kuoro Cease, cease your vows). Kaikki lähtevätkin – paitsi Athamas, joka suree häidensä peruuntumista, sekä Ino, joka on onnettomasti rakastunut Athamasiin (aaria Turn, hopeless lover). Athamas huomaa hänen murheensa, arvaamatta kuitenkaan sen syytä, ja kokee myötätuntoa, koska hän itse on onneton myös (aaria Your tuneful voice my tale would tell). Yllätys on suuri, kun Ino sanoo suoraan rakastavansa häntä (duetto You've undone me). Cadmus keskeyttää heidät kertomalla ihmeestä, jonka on juuri nähnyt: väkijoukon paetessa temppelistä paikalle ilmestyi kotka, joka kantoi Semelen pois selässään (resitatiivi Wing'd with our fears). Papit ja auguurit tunnistavat kotkan: tämä on itse Jupiter, joka tervehtii Cadmusta (kuoro Hail Cadmus, hail!). Näytöksen lopussa Semele nähdään nautinnon vallassa ylijumalan uutena rakastajattarena (aaria Endless pleasure, endless love).
Synopsis > Toinen näytös

Kohtaus 1
Miellyttävä maisema. Näkymää reunustaa kaunis vuori, jota koristavat metsät ja vesiputoukset. Juno and Iris saapuvat kukin omalla kulkuneuvollaan: Juno riikinkukkojen vetämissä vaunuissa, Iris sateenkaaren päällä. He laskeutuvat näyttämölle ja kohtaaavat.
Juno on epäluuloinen miehensä käytöksen johdosta. Hän on lähettänyt apurinsa Iriksen selvittämään asiaa. Iris kertoo nyt, että Jupiter on vienyt Semelen rakastajattarekseen palatsiinsa vuoren huipulle (aaria There, from mortal cares retiring). Raivostunut Juno vannoo kostoa (resitatiivi Awake, Saturnia, from thy lethargy!). Iris varoittaa häntä tehtävän vaikeudesta – palatsia vartioi joukko lohikäärmeitä, jotka eivät koskaan nuku (resitatiivi With adamant the gates are barr'd). Juno päättää lähteä yhdessä Iriksen kanssa vierailulle unen jumala Somnusin luolaan pyytämään, että Somnus taiallaan vaivuttaisi lohikäärmeet uneen (aaria Hence, Iris, hence away).
Kohtaus 2
Huone Semelen palatsissa. Hän nukkuu, cupidot ja zefiirit vartioivat häntä.
Semele herää. Hän on nähnyt unta rakastajastaan ja kokee haikeutta sen loppuessa (aaria O sleep, why dost thou leave me?). Kun Jupiter saapuu nuoren miehen muodossa, Semele kertoo hänelle, kuinka vaikea eroa on kestää. Jupiter selittää, että toisin kuin hän, Semele on kuolevainen, ja tarvitsee välillä lepoa rakastavaisten kiihkosta. Hän vakuuttaa uskollisuuttaan Semelelle (aaria Lay your doubts and fears aside). Semele laulaa palavasta rakkaudestaan häneen (aaria With fond desiring). Cupidojen ja zefiirien kuoro laulaa rakastavaisten ilosta ja tuskasta (kuoro How engaging, how endearing). Semeleä on kuitenkin alkanut vaivata se, että hän on vain kuolevainen jumalallisen rakastajansa rinnalla. Tästä heräävästä kuolemattomuuden halusta Jupiter on huolissaan ja näkee, että Semelen ajatukset on vietävä muualle (aaria I must with speed amuse her). Cupidot ja zefiirit neuvovat Semeleä unohtamaan huolet ja nauttimaan rakkauden iloista nyt, kun se taas on mahdollista (kuoro: Now Love that everlasting boy invites). Jupiter on taikakeinoin järjestänyt Semelelle seuraksi tämän sisaren Inon ja lupaa heille paratiisin ihanuutta puutarhoissaan (aaria Where'er you walk). Hän poistuu, ja Ino saapuu kuvaillen ihmeellistä lentomatkaansa vuorelle siivekkäiden zefiirien selässä (aaria But hark, the heav'nly sphere turns round). Siskokset laulavat ilostaan ja kuulevat sfäärien soittoa (duetto Prepare then, ye immortal choir). Nymfit ja nuorukaiset julistavat taivaan tulleen tällä seudulla maan päälle (kuoro Bless the glad earth).
Synopsis > Kolmas näytös

Kohtaus 1
Unen luolassa. Unen jumala makaa vuoteellaan.
Juno ja Iris saapuvat ja herättävät Somnusin (resitatiivi Somnus, awake), mistä Somnus ei ole mielissään (aaria Leave me, loathsome light). Hän valpastuu vasta Junon mainitessa kauniin nymfi Pasithean nimen (aaria More sweet is that name). Juno lupaa Somnusille nymfin kumppaniksi vastapalveluksena taiasta, joka vaivuttaisi uneen Semelen palatsia vartioivat lohikäärmeet ja samalla lainaisi Junolle Semelen sisaren Inon ulkomuodon. Somnus suostuu (duetto Obey my will).
Kohtaus 2
Huoneessa. Semele on yksin.
Edelleen Semele suree epäsuhtaa itsensä ja rakastajansa välillä (aaria My racking thoughts). Juno, Semelen sisaren Inon hahmossa, astuu sisään ja ällistystä näytellen väittää tämän tulleen kauniimmaksi. Hän julistaa, että Semele on tullut jumalattaren kaltaiseksi ja ojentaa tälle peilin (Behold in this mirror). Semele ihailee omaa kauneuttaan (aaria Myself I shall adore). "Ino" kannustaa Semeleä vaatimaan, että Jupiter näyttäisi hänelle todellisen, jumalaisen muotonsa, uskotellen, että sillä tavoin Semele saavuttaa kuolemattomuuden itsekin (resitatiivi Conjure him by his oath). Semele on kiitollinen neuvosta (aaria Thus let my thanks be paid). "Ino" poistuu ja Jupiter saapuu, innokkaana syleilemään Semeleä (aaria Come to my arms, my lovely fair), mutta Semele torjuu hänet (aaria I ever am granting) Jupiter vannoo täyttävänsä Semelen kaikki toiveet (resitatiivi By that tremendous flood, I swear) ja Semele kiristää häneltä lupauksen näyttäytyä jumalallisessa muodossaan (resitatiivi Then cast off this human shape). Huolestunut Jupiter varoittaa sen vaaroista (aaria Ah, take heed what you press). Semele kuitenkin vaatii häntä pitämään valansa (aaria No, no, I'll take no less) ja poistuu. Jupiter tietää, että Semelen tuho on näin käsillä, ja suree tämän kohtaloa (resitatiivi Ah, whither is she gone). Juno riemuitsee juonensa onnistumisesta (aaria Above measure is the pleasure).
Kohtaus 3
Semele nähdään katoksen alla. Mietteliäänä hän nojaa seinään murheellisen musiikin soidessa. Hän katsoo ylös ja näkee Jupiterin laskeutuvan pilvenä, joka salamoi molemmin puolin, ilma ukkosta jyristen.
Toiveensa mukaisesti Semele saa nähdä Jupiterin tämän jumalaisessa muodossa. Kun Jupiterin salamat polttavat häntä, hän liian myöhään katuu houkan ylpeyttään (resitatiivi Ah me! Too late I now repent). Tämän nähdessään Junon papit ilmaisevat hämmästystä ja kauhua (kuoro Oh terror and astonishment!). Athamas hyväksyy nyt mielellään Inon puolisokseen (aaria Despair no more shall wound me). Jumala Apollo laskeutuu pilven päällä tuoden ilouutisen: Semelen tuhkasta on nouseva hänen ja Jupiterin syntymätön lapsi (resitatiivi Apollo comes, to relieve your care). Hän on Bacchus, viinin ja hurmion jumala, "rakkauttakin mahtavampi". Tämä onnellinen päätös saa kaikki iloitsemaan (kuoro Happy, happy shall we be).
Èlisabeth Duparc, taiteilijanimeltään "La Francesina", joka ensiesitti Semelen roolin
Kohtaus Opera Philadelphian Semele-tuotannosta, 2019
Zeus ja Semele sylikkäin, 1700-luvulta
Tempera-kvartetti

Tempera-kvartetti on vuonna 1997 perustettu suomalainen jousikvartetti. Siinä soittavat Laura Vikman ja Silva Koskela viulua, Tiila Kangas alttoviulua sekä Ulla Lampela selloa. Kvartetti on esiintynyt monilla suomalaisilla musiikkijuhlilla sekä eri puolilla maailmaa, ja se on levyttänyt ja kantaesittänyt monia teoksia.
Vuonna 2001 kvartetti valittiin Finland Festivals-ketjun "Vuoden nuoreksi taiteilijaksi". Vuosina 2004–2007 Tempera-kvartetti toimi Riihimäen kesäkonserttien taiteellisena johtajana.
Diskografia

Sibelius, Jean: String quartets (1885-1889) (BIS Records)
Sibelius, Jean: String quartets (1888-1889) (BIS Records)
Sibelius, Jean: String quartets (1890-1922) (BIS Records)
Nordgren, Pehr Henrik: Spellbound tones (Alba Records)
Nordgren, Pehr Henrik: The Last Quartets (Alba Records)
Swerts, Piet: In Flanders' Fields Vol. 45 (PhaedraCD)
Aiheesta muualla

Tempera-kvartetin kotisivut
Taipaleenkylän taistelu

Taipaleenkylän taistelu (myös nimellä Kivitaipaleen taistelu) oli 12.–14. lokakuuta 1944 käyty Lapin sodan taistelu.
Ylimaan taistelun jälkeen Saksan vuoristojääkärirykmentti 218 ja vuoristotiedustelupataljoona 99 ryhmittyivät viivytysasemiin Ranuantielle, Kivitaipaleen kylän maastoon. Kenraaliluutnantti Krakaun käskystä vuoristojääkärirykmentti aloitti perääntymisen Rovaniemelle, kun taas vuoristotiedustelupataljoona 99 ryhmittyi Perunkajärvelle puolustukseen. Kivitaipaleen pohjoispuolella suomalaisten taisteluosasto Kurenmaa pyrki saartamaan saksalaisjoukot paikallisten kyläläisten opastuksella. Samalla suomalaisten pääjoukko eteni tien suunnassa. Suomalaisjoukot koukkasivat Ranuantien itä- ja länsipuolelta metsien kautta, motittaen saksalaisten pataljoonan. Suomalaisten suunnitelma ei kuitenkaan onnistunut, sillä eräs suomalainen upseeri vaihtoi puolta ja kavalsi operaation saksalaisille. Tämän vuoksi vuoristojääkärirykmentti 218 palasi takaisin vapauttaakseen saarretut joukot, lisäksi saksalaiset saivat tykistön tukea Rovaniemeltä. Uupumuksesta ja ammuspulasta kärsivä suomalaisosasto joutui tunnin kestäneen yhteenoton jälkeen vetäytymään tieltä, ja saksalaiset saivat vapautettua toverinsa. Tämän jälkeen saksalaisjoukot perääntyivät Rovaniemelle. Vetäytyessään saksalaiset käyttivät poltetun maan taktiikkaa tuhoamalla sillat, katkaisemalla tiet, polttamalla taloja sekä miinoittamalla kylän lähiympäristöä.
Taistelusta on pystytetty muistomerkki Ranua – Rovaniemen tien itäpuolelle, noin 3–4 km Kivitaipaleen kylästä pohjoiseen.
Tangshanin satama

Tangshanin sataman sijainti Kiinassa
Tangshanin sataman uuden Caofeidianin satama-alueen malmilaituria
Tangshanin satama (kiin.  唐山港, LOCODE: CN TGS tai CN CFD (Caofeidian) tai CN JTG (Jingtang (Tangshan))) on Hebein maakunnan Tangshanin kaupungin suuri merisatama Keltaisenmeren Bohainmereksi kutsutun lahden rannassa. Satama sijaitsee rantakaistaleella Kiinan pääkaupunki Pekingistä linnuntietä noin 200-250 kilometriä itäkaakkoon. Satamaan kuuluu pääosin 2000-luvulla merenrantaa täyttämällä rakennettu uusi suuri satama-alue (Caofeidian) ja pitempään satamana toiminut Jingtangin satama (39.208°N, 119.003°E).